《金缕曲 送德昌》
元代·张之翰

走遍江南路。看天公、何时还我，故山深处。君处钱塘余甓社，千故不期而遇。

更分甚、主宾吾汝。一片湖光浓似酒，待发挥、我辈清新句。

几鱼鸟，不惊去。

醉中不怕波神怒。尽人间、纷纷轻薄，翻云覆雨。灯火归来才半醒，月夜谯楼初鼓。

正老鹤迎门飞舞。此乐人生能有几，怅后期好在知何许。

明日又，送柔橹。

作者简介：（1243—1296）邯郸人，字周卿，号西岩老人。世祖至元末自翰林侍讲学士，知松江府事，有古循吏风。时民苦荒，租额以十万计，因力陈其弊，得以蠲除。有《西岩集》。